## SLOVENŠČINA

**ENOPOMENKE:** Besede, ki imajo samo en pomen, to so predvsem strokovne besede npr. *fotosinteza, medmet, jantar,…*

**VEČPOMENKE:** Besede, ki imajo več pomenov npr. *kruh, delo, dragulj*

**BESEDNE ZVEZE:**

* **Proste besedne zveze –** so tiste, ki jih sporočevalec tvori sproti in katerih pomen je napovedljiv
* **Stalne besedne zveze**  - so tiste, ki jih sporočevalec jemlje iz svojega spomina kot znano že izdelano celoto npr. *mala malica*

**FRAZEM:**

* je stalna besedna zveza, katere pomen ni napovedljiv iz pomenov njenih sestavin
* frazemi so po obliki stavčni ali nestavčni
* PREGOVOR – je stavčni frazem, z nijm je pogosto izražena življenjska modrost ali nauk
* Je slogovno zaznamovan
* FRAZEOLOGIJA – proučuje frazeme

**Pomenska razmerja med besedami**

**POMENOSLOVJE (semantika)** – proučuje pomenska razmerja

**SOPOMENKE (sinonimi)** – imajo enak ali podoben pomen npr. *kričati, vpiti, dreti se, vreščati,…* poznamo zaznamovane ali nezaznamovane (nevtralne)

**PROTIPOMENKE (antonimi)** – besede, ki imajo nasproten pomen npr. *kričati, šepetati*

**PODPOMENKE (hiponimi)** – besede z ožjim pomenom

**NADPOMENKE (hipernimi)** – besede s širšim pomenom

**BESEDNA DRUŽINA** v isto besedno družino spadajo besede z istim korenom oz. nastale iz skupnega korena

**TEMATSKO POLJE** – sem spadajo besede, ki so tematsko povezane

**Slogovna vrednost besed**

**SLOGOVNO NEZAZNAMOVANE BESEDE:** besede, ki jih lahko uporabljamo v katerem koli besedilu, poimenujejo predmetnost, sporočevalca pa ne razodevajo.

**SLOGOVNO ZAZNAMOVANE BESEDE:** besede, ki jih lahko uporabljamo le v nekaterih besedilih, razodevajo tudi lastnosti in stanje sporočevalca, in sicer nejgovo čustveno razmerje do predmetnosti, njegovo pokrajinsko, generacijsko ali interesno pripadnost, njegovo strokovno področje,…

* Čustveno zaznamovane besede – z njimi izražamo svojo naklonjenost/nenaklonjenost do poimenovanega, včasih izrazimo svoje razmerje do predmetnosti tudi z večpomensko besedo, ki ima v jeziku poleg nezaznamovanega pomena tudi čust. Zaznamovanega
* Narečne ali pokrajinsko pogovorne besede
* Slengovske besede – z njimi razodevamo pripadnost starostni skupini vrstnikov. Žargonske besede – z njimi razodevamo pripadnost skupini ljudi z istim poklicem, interesom,…
* Praktično sporazumevalne besede – uporabljamo samo v zasebnih vsakdanjih pogovorih z znanci, sorodniki ne glede na njihov družbeni položaj in poklic. Uradovalne besede – se uporabljajo pri sporazumevanju med predstavniki ustanov in strankami. Strokovne besede – te so razumljive strokovnjakom znotraj določene stroke. Publicistične besede – uporabljajo jih javni sporočevalci, novinarji.
* Časovno zaznamovane besede – sem spadajo besede, ki so novejše in še ne splošno razširjene *npr. blogati, soteskanje* ali besede, ki so jih nekoč pogosto uporabljali, danes pa jih uporabljamo zelo redko ali sploh ne več *npr. kitiki*.

**STILISTIKA –** proučuje slogovno vrednost besed

**Izvor besed**

**ETIMOLOGIJA –** proučuje izvor besed

**DOMAČE BESEDE –** so podedovane neposredno iz prajezika ali samostojno tvorjene.

**PREVZETE BESEDE -** so tiste, ki so prišle v slovenščino iz jezikov, s katerimi nismo povezani razvojno, temveč zemljepisno ali kulturno.

**Velika začetnica**

**Z VELIKO ZAČETNICO PIŠEMO:**

* **prvo besedo v povedi** (za poved štejemo tudi javne napise, naslove na poštnih pošiljkah,…)
* **na začetku dobesednega navedka pri premem govoru, na začetku povedi, ki so kot ponazarjalno gradivo uporabčjene znotraj kake druge pevedi**
* **lastna imena**

**LASTNA IMENA BITIJ:**

* **imena ljudi** *npr. Maša, Maj, Pepelka, Kolarič, Šimenko, Celjski,…*
* **imena živali** *npr. Pikica, Zora,…*
* **imena veroslovnih in bajeslovnih bitij** *Apolon, Alah, Hera*
* **imena prebivalcev krajev, pokrajin, držav, celin in planetov** *npr. Novovaščan, Štajerc, Slovenec, Evropejec, Zemljan*
* **imana pripadnikov ljudstev, narodov in delov narodov** *npr. Rom, Slovenec, Čič*
* **alegorične poosebitve** *npr. Sreča, Smrt, Ljubezen*

**NASELBINSKA LASTNA IMENA:** so imena naselij – mest, vasi, zaselkov

**NASELBINSKA LASTNA IMENA:**

* **imena ulic, trgov, cest in mestnih četrti** *npr. Slomškova ulica, Ambrožev trg, Poljanska cesta, Rožna dolina,…*
* **imena držav, enot zveznih držav in pokrajin** *npr.**Združeni arabski emirati, Bela krajina,…*
* **imena vodnih tokov, prekopov, slapov, jezer, morij in oceanov** *npr. Bohinjsko jezero, Črno morje, Rokavski preliv, Atlantski ocean, Nigarski slapovi,…*
* **imena vzpetin, dolin, nižin, planot, gozdov, jam, puščav** *npr. Kriški podi, Goriška brda, Poljanska dolina, Panonska nižina, Krakovski gozd, Postojnska jama,…*
* **imena otokov, otočij, polotokov, rtov in celin** *npr. Velikonočni otok, Kanarsko otočje, Apeninski polotok, Debeli rtič,…*
* **imena nebesnih teles in ozvezdij** *npr. Rimska cesta, Veliki voz,…*
* **imena znamenitih poslopij in drugih samostojnih objektov** *npr. Stari pisker, Zmajski most*